Փոլ Գրեմ

Փոլ Գրեմ (, ), ամերիկացի ձեռնարկատեր, ուրվագծագիր, ծրագրավորող, Lisp ծրագրավորման լեզվի կիրառման հայտնի կողմնակից և քարոզիչ։ Ի թիվս այլ բաների՝ ստեղծել է Լիսպի բարբառը, որն անվանվել է Arc։ Ծրագրավորման մի շարք գրքերի հեղինակ։

Կենսագրության հիմնական կետեր 
Գրեմը Կոռնելի համալսարանում ստացել է բակալավրի աստիճան, իսկ 1988-1990 թվականներին Հարվարդի կիրառական գիտությունների բնագավառում՝ մագիստրոսի և փիլիսոփայության դոկտորի աստիճան («ինֆորմատիկա» մասնագիտացում), Ֆլորենցիայի Rhode Island School of Design-ում և Accademia di Belle-ում սովորել է նկարչություն։

2008 թվականին Գրեմ Պոլը ամուսնացել է Ջեսիկա Լիվիգսթոնի հետ։

Viaweb 
1995 թվականին Գրեմը և Ռոբերտ Մորիսը հիմնադրել են առաջին Viaweb-ը՝ առաջին application service provider (ASP)-ը։  Viaweb-ը ծրագրային ապահովում է, որը գրված է Common Lisp-ում և թույլ է տալիս օգտվողներին ստեղծել իրենց սեփական առցանց խանութները։ 1998 թվականի ամռանը Viaweb-ը Yahoo-ին է վաճառվել Yahoo-ի 455, 000 բաժնետոմսերի դիմաց, որոնք գնահատվել են 49,6 մլն դոլար։ Yahoo-ն այս ապրանքը անվանել է Yahoo Store։

Գրական գործունեություն 
«On Lisp», «ANSI Common Lisp» և« Hackers & Painters »գրքերի հեղինակն է։ Առաջին երկու գրքերը նվիրված են Lisp ծրագրավորման լեզվին։ Դրանով հանդերձ՝ On Lisp-ը կենտրոնանում է մակրոների և այլ հատուկ Lisp հատկությունների վրա` ցույց տալով, թե ինչպես դրանց օգտագործումը կարող է փոխել որոշ խնդիրների լուծման մոտեցումը։ «ANSI Common Lisp»-ը Լիսպ դասագիրք է ծրագրավորողների համար, որը ներառում է լեզվի բոլոր հիմնական հասկացությունների հետևողական բացատրությունը և «ANSI Common Lisp» ստանդարտի բավականին ամբողջական նկարագրությունը։ Երրորդ գիրքն իրենից ներկայացնում է անմիջականորեն իրար հետ կապ չունեցող էսսեների հավաքածու, որտեղ քննարկվում են ծրագրավորման հետ կապված տարբեր հարցեր (վեբ-հավելվածների ճիշտ դիզայն, լեզուների ընտրություն, սպամից պաշտպանվելու խնդիր, ինտերնետ-սթարթափների տնտեսական հարցեր և այլն)։

Viaweb-ի վաճառքից հետո Գրեմը սկսել է ակնարկներ գրել իր paulgraham.com կայքի համար։ Դրանք տատանվում են «միջակությունը հաղթահարելուց» (), որում «Լիսպը» համեմատվում է այլ ծրագրավորման լեզուների հետ, մինչ ավագ դասարաններում ներդերի () կյանքի թեմայի մասին մտորաումները։ Նրա ակնարկների հավաքածուն հրատարակվել է վերը նշված «Hackers & Painters» գրքի տեսքով՝ O’Reilly հրատարակչության կողմից։

Գրեմը, այսպես կոչված, «Բլաբի պարադոքսի» («Blub paradox») հեղինակն է, որի հղումները հաճախ հանդիպում են թեմատիկ ռեսուրսների վրա, որոնք նվիրված են նոր և սահմանափակ ճանաչում ունեցող լեզուների և ծրագրավորման մեխանիզմների քննարկմանը։ «Բլաբի պարադոքսը» նկարագրված է «Նվաճելով միջակությունը» ակնարկում։ Նրա էությունը կայանում է նրանում, որ ծրագրավորողը, որը գիտի որոշակի լեզու («Բլաբ»), «մտածում է Բլաբի մասին», որն էլ Բլաբի միջոցով արտահայտում է ցանկացած խնդրի լուծում, իսկ ավելի հզոր լեզվով առկա լրացուցիչ միջոցները նրա աչքերում ոչինչ չարժեն, քանի որ նա չի կարողանում դրանք կիրառել։ Միայն այն ժամանակ, երբ ծրագրավորողը ինչ-որ արտաքին կամ լրացուցիչ պատճառներով կուսումնասիրի ավելի հզոր լեզու, նա հնարավորություն կստանա «վերևից ներքև» Բլաբին նայել և տեսնել դրա սահմանափակությունը։ Այսպիսով, Բլաբի սահմանափակությունն ինքնին չի կարող խթան հանդիսանալ ավելի հզոր լեզու սովորելու համար, քանի որ այդ սահմանափակությունը գիտակցելու համար անհրաժեշտ է արդեն իմանալ նման լեզու։ Գրեմը դրանով բացատրում է, որ ծրագրավորողները սովորաբար չեն ցանկանում ուսումնասիրել ավելի արդյունավետ ծրագրավորման գործիքներ, քան նրանք, որոնք արդեն տիրապետում են (մասնավորապես, պոպուլյար Լիսպին)։

Վեճի մեջ փաստարկների հիերարխիա («Գրեմի բուրգ») 
 
Առաջին անգամ նկարագրվել է 2008 թվականին «Ինչպես ճիշտ առարկել» («How to disagree» ) էսսեում։ Հնարավոր փաստարկը ներկայացված է 7 մակարդակ ունեցեղ հիերարխիայի տեսքով՝ փաստարկների ուժը բարձրացնելու համար։ Հեղինակը նկատում է, որ «եթե հիերարխիայով դեպի վեր շարժվելը նվազեցնի բանավեճի լարվածությունը, ապա դա օգուտ կբերի մասնակիցների մեծամասնությանը»|«If moving up the disagreement hierarchy makes people less mean, that will make most of them happier»։

Y Combinator 
2005 թվականին Harvard Computer Society-ում ելույթ ունենալուց հետո, որն ավելի ուշ հրապարակվել էր «Ինչպես սկսել սթարթափը» () ակնարկի տեսքով, Գրեմը Թրևոր Բլեքվելի, Ջեսիկա Լիվինգսթոնի և Ռոբերտ Մորիսի հետ հիմնադրել են Y Combinator ընկերությունը, որպեսզի սթարթափերը (որոնք հատկապես հիմնվել են շատ երիտասարդների կողմից և կենտրոնացած են նոր ծրագրային տեխնոլոգիաների ստեղծման վրա), ապահովեն գումարով նրանց ճանապարհի հենց սկզբից։ Y Combinator-ը երկարատև ներդրումներ է ունեցել բազմաթիվ սթարթափներում, այդ թվում՝ reddit, Dropbox, Airbnb, Justin.tv, loopt, Heroku և Xobni:   

BusinessWeek ամսագիրը Փոլ Գրեմին ներառել է 2008 թվականին ցանցում 25 ամենաազդեցիկ մարդկանց ցուցակում ())։

Փոլ Գրեմիի և Y Combinator ընկերության հաջող նախագծերից մեկը դարձել է Hacker News սոցիալական-լրատվական կայքի ստեղծումը։

Ծանոթագրություն

Արտաքին հղումներ 
 Сайт Пола Грэма
 Y Combinator
 Очерки Пола Грэма в переводе на русский язык на сайте журнала Компьютерра

Բրիտանացիներ
Ամերիկացի ծրագրավորողներ
Ամերիկացի գործարարներ
Ամերիկացի լրագրողներ
Ամերիկյան տեխնոլոգիական ընկերության հիմնադիրներ